Хляб със сушени домати и пармезан ♥ dried tomatoes & parmesan sourdough bread
### Днес отново ще ви покажа един страхотен хляб (с [квас](https://culinarywithme.com/%d0%b4%d0%be%d0%bc%d0%b0%d1%88%d0%b5%d0%bd-%d0%ba%d0%b2%d0%b0%d1%81/), разбира се!).


### Та днешния хляб, не е просто хляб, а хляб със сушени домати, пармезан и билки - риган, босилек, мащерка...каквото се намира в шкафа или пък е по вкуса ви.


### У дома определено се хареса и дори имам заявка да го приготвям по-честичко.


### 


### Тук ще вметна, че месих с едно **страаааахотно,** италианско брашно за хляб, което се среща като **[farina di grano tenero tipo ¨0¨](https://www.selezionecasillo.com/it/prodotti/per-uso-domestico/cerca-per-linea/selezione-casillo/item/250-tipo-zero.html).**  Изключително фино, дори бих казала "копринено" брашно, ако изобщо може така да се даде определение за брашно.


### Преди да се разочаровате от факта, че брашното е италианско, обаче, имам добра новина!


### Купих го от БГ, по-точно от ежегодното изложението в [iec](https://iec.bg/index.php/bg/home-page), [Булпек](http://food-exhibitions.bg/index.php/bg/bulpek). Когато няма изложение, може да закупите брашнана на [selezione casillo](https://www.selezionecasillo.com/en/),  най-вкусната Марсала ([**lombardo**](https://www.facebook.com/lombardomarsala/)) евър, а също и невероятни моцарела, маскарпоне, бурата и какво ли още не, в гр.София, на бул. Янко Сакъзов №20, в [piccola italia](https://www.facebook.com/piccolitalia.eu/). Общо взето, ако обичате италианска куня, това е мястото! Цените са повече от прилични, а разликата в качеството очеИЗвадна!


### И така... Преминавам към рецептата.


### **Необходими продукти:**


### 100 г активиран, [домашен квас](https://culinarywithme.com/%d0%b4%d0%be%d0%bc%d0%b0%d1%88%d0%b5%d0%bd-%d0%ba%d0%b2%d0%b0%d1%81/)


### 400 г брашно, тип "0"


### 310 мл вода (+/-)


### 1 ч.л. сол


### 20-25 г сушени (дехидратирани) домати, нарязани на ситно


### 25-30 г пармезан, фино настърган


### 1-2 с.л сушен риган (може да ползвате босилек, мащерка, розмарин)


### оризово брашно за набрашняване на формата


[![](https://culinarywithme.com/wp-content/uploads/2018/11/dried-tomatoes-bread_2_web.jpg)](https://culinarywithme.com/wp-content/uploads/2018/11/dried-tomatoes-bread_2_web.jpg)
### **Начин на приготвяне:**


### Пресейте брашното и добавете водата. Разбъркайте до равномерно смесване, покрийте с домакинско фолио и оставете за час на стайна температура ([автолиза](https://culinarywithme.com/%d1%85%d0%bb%d1%8f%d0%b1-%d1%81-%d0%ba%d0%b2%d0%b0%d1%81/)).


### Добавете кваса, омесете с разтегляне и отново покрийте тестото за 45 минути.


### Добавете солта, омесете, разтеглете и оставете отново покрито тестото за 30 минути.


### Следва още едно разтегляне, още една почивка за 30 минути, след което навлажнете кухненския плот и разтеглете тестото с навлажнени ръце, колкото е възможно най-тънко(тази процедура се нарича ламиниране).


### Поръсете равномерно със сушените домати, пармезана и ригана.


### Чрез прегъване от краищата към центъра, оформете тестото на топка и прехвърлете в чиста купа. Покрийте с фолио и оставете тестото за час.


### Сладват още две размесвания чрез разпъване през час, т.е общо 3 часа втасване след ламинирането.


### Поръсете плота равномерно с малко брашно, с влажни ръце оформете хляба. Покрийте с кърпа и оставете тестото да отпочине за 30 минути (бенч рест).


### През това време поръсете форма за хляб (банетон) с оризово брашно.


### Оформете финално хляба, внимателно прехвърлете в формата и увийте в найлонов плик.


### Прехвърлете в хладилник за 12-14-18 часа, а може и повече (ретардация).


### Когато сте готови да печете, загрейте фурната, заедно с плоча за пица на 230С на долен реотан с вентилатор.


### Махнете найлоновия плик и с ръце чукнете леко по страните на банетона.


### Обърнете внимателно хляба върху хартия за печене, направете няколко разреза, прехвърлете върху нагорещената плоча (за по-лесно, може да ползвате голяма дъска за рязане).


### Плиснете купичка с вода във фурната (за да използвате парата) и печете хляба за 20 минути на 230С, след което намалете на 215С и печете за още 15-20 минути.


### Охладетте напълно върху решетка преди да разрежете.




---


### **Още рецепти с квас:**


### [Ориентировъчно видео за омесването с квас](https://youtu.be/l8gtvhsjqv4)


### [Крекери с квас и семена](https://culinarywithme.com/%d0%ba%d1%80%d0%b5%d0%ba%d0%b5%d1%80%d0%b8-%d1%81-%d0%ba%d0%b2%d0%b0%d1%81-%d0%b8-%d1%81%d0%b5%d0%bc%d0%b5%d0%bd%d0%b0/)


### [Козунак с квас](https://culinarywithme.com/%d0%ba%d0%be%d0%b7%d1%83%d0%bd%d0%b0%d0%ba-%d1%81-%d0%ba%d0%b2%d0%b0%d1%81/)


### [Месене с квас и хляб с квас](https://culinarywithme.com/%d1%85%d0%bb%d1%8f%d0%b1-%d1%81-%d0%ba%d0%b2%d0%b0%d1%81/)


### [Пица с квас](https://culinarywithme.com/%d0%bf%d0%b8%d1%86%d0%b0-%d1%81-%d0%ba%d0%b2%d0%b0%d1%81-%d0%b8-%d0%bf%d0%b8%d1%86%d0%b0-%d1%81-%d1%80%d1%83%d0%ba%d0%be%d0%bb%d0%b0-%d0%b8-%d0%bf%d1%80%d0%be%d1%88%d1%83%d1%82%d0%be/)


### [Домашен квас](https://culinarywithme.com/%d0%b4%d0%be%d0%bc%d0%b0%d1%88%d0%b5%d0%bd-%d0%ba%d0%b2%d0%b0%d1%81/)


### [Хляб с масло и самардала](https://culinarywithme.com/%d1%85%d0%bb%d1%8f%d0%b1-%d1%81-%d0%bc%d0%b0%d1%81%d0%bb%d0%be-%d0%b8-%d1%81%d0%b0%d0%bc%d0%b0%d1%80%d0%b4%d0%b0%d0%bb%d0%b0/)




---


### *Ако публикацията ви е харесала, не забравяйте да се абонирайте за новите статии в блога [тук](http://eepurl.com/cguvfd) или следете страничката във [facebook](https://www.facebook.com/culinarywithme/).*


### *За видео рецепти, може да се абонирате в [youtube канала на culinary with me](https://www.youtube.com/channel/uc1xpj1ve-zsonp1ch_zbwsa).*

